Wikipedia:Napili nga artikulo/Pebrero 26
Ti Baybayin ket duog a kita ti panagsurat iti Pilipinas, sakbay ti panawen dagiti Kastila, daytoy ket kameng ti Brahmic a sinuratan nga inus-usar idi maika-16 a siglo. Nagtultuloy daytoy nga inus-usar idi las-ud ti kolonisasion dagiti Kastila aginggana idi maika-19 a siglo.
Ti balikas a baybay ket nagtaud manipud ti Tagalog ken ti kaibuksilanna iti pagsasao nga Ilokano ket "panangiletra" . Adu idi ti pannakadokumentasionna daytoy babaen dagiti Kastila. Adu pay dagiti agkunkuna a daytoy ket nagtaud manipud ti Alibata, ngem daytoy a nagan ket saan nga husto. Ti sao nga "Alibata" ket inaramid idi babaen ni Paul Rodríguez Verzosa kalpasan ti panagurnosna kadagiti letra iti Arabiko nga abesedario.
Dagiti kabarbaro a sinuratan idiay Pilipinas ket naulogan manipud iti Baybayin, ti Hanunó'o, Buhid, Tagbanwa ken Kapampangan a sinuratan.
Ti Baybayin ket maysa kadagiti sangadosena wenno agmaymaysa a sistema ti panagsurat nga inus-usar idiay Abagatan a daya nga Asia, ken ganggani amin kadagitoy ket abugida.
ilo_Latn ilo_Latn ilo_Latn ilo_Latn ilo_Latn